
S'ha escaigut recentment l'aniversari de la mort de 
Prat de la Riba. El seu record, la seva memòria ve- 
. nerable, han superat, en l'esperit de tots els catalans, 
aquell horitzó immediat d'evocacions, on es deturen 
les anècdotes i els tòpics, i on mor, a la llarga, l'efi- 
càcia d'una obra i d'un exemple. 

Els qui professen la mateixa doctrina polílica de 
l'autor de La nacionalitat catalana, que senten com 
ell, en la mesura pròpia, el patriotisme constructiu 
— que ell practicà, i que han restat fidels a les seves 
normes d'actuació, s'han complagut a documentar 
aquesta commemoració amb el comentari i la difusió 
de l'obra i de l'home. De l'home, en tant que patrici 
i que ciutadà. De l'obra — que és consubstancial amb 
ell mateix — en el doble sentit dels seus llibres, de 
les seves idees, dels seus parlaments, i ensems de la 
— seva tasca creadora, de proselitisme i de govern. La 
mateixa Joventut de la Lliga Regionalista, que edita 
— aquestes pàgines, ha procurat i seguirà procurant con- 
tribuir a aquest positiu homenatge, fent-lo trascen- 
dir a les esferes populars, i convertini-lo per tots els 
mitjans en una lliçó de ciutadania. 

Una de les aportacions més apreciables i més sig- 
nificatives en aquest sentit, és la del benvolgut Di- 
vector de La Veu de Catalunya, Joaquim Pellicena 

Camacho, entorn de la idea imperial de Prat de la 
Riba. Recordem que aquest treball, publicat en l'es- 
— mentat. diari en la data de la commemoració, havia 
estat objecte d'una conferència a Sabadell que, sobre 


sa 


El nostre imperialisme, hi havia de donar l'autor, en — 


uns moments culminants, de revifalla política. La Lli- 


ga Regionalista de la ciutat vallesana, hagué, però. 


d'acontentar-se rebent el distingit publicista i comen- 


tant amb ell en la intimitat la tesi de la seva disser- — 


tació. 


Apareguda després, fragmentàriament, a les pàgi- ds 


nes de La Veu, la Joventut de la Lliga Regionalista 


no es sabé estar de demanar autorització a l'autor per — 
editar-la en un fascicle, que en permetés alhora la — 


millor conservació i la major difusió. El seu prec fou 
amablement atès, i per això apareixen avui així a la 
lum pública aquestes pàgines. 


El sentit imperialista de Prat de la Riba responia es 


— com és sabut — a una vasta i assenyada concep- 


ció, en la qual entraven a la vegada el desig d'expan- 


sió $ d'enfortiment del catalanisme i de la nostra cons- 
ciència colectiva com a poble, l'ordenació progressi- 
va de la nostra cultura i dels elements i disciplines 
necessaris per a formar-la, i l'afirmació de la nostra 
sobirania política dintre la realitat integral del con- 


pc Le NE 


junt dels pobles hispànics. La deformació que aquests Es 


conceptes han sofert després, i l'experiència doctrinal 


$ política que, més o menys directament, ens ha. per- 


vingut dels nacionalismes absorbents i dels imperia- 


lismes despòtics, farien, així, actualíssimes aquestes 


pàgines de Joaquim Pellicena, si ja no les fes prou 


interessants llur contingut intrínsec 4 la remembran- 
ça de la qual són respectuós mirall. 

bratòts Es ais és de primera SE Eors que 
"aniversari d'En Prat pot ésser celebrat heialment — 
ferventment, a plena llum, i quan Catalunya reprèn, 
l'entorn d'aquesta data memorable, el camí de les 


es vindicacions i de ie seves areccenes de que dE 

EL NOSTRE IMPERIALISME 


Enric Prat de la Riba deia, al darrer capítol de 
la seva obra immortal, La Nacionalitat Catalana, on 
hi ha coincidències amorosivoles amb l'Himne ibèric 
de Joan Maragall, que el nostre poble, sense haver 
aconseguit la plenitud d'expansió interior, sense ha- 
ver conquistat encara l'Estat, el dret i la llengua, 
havia començat ja la segona funció de tots els nacio- 
nalismes, la influència exterior, la funció imperia- 
lista. Recordava que el criteri econòmic dels catalans 
en les questions aranzelàries feia anys que havia 
triomíat. I afegia que el nostre pensament polític ha- 
via emprès la seva lluita amb les concepcions domi- 
nants i els primers combats feien augurar ben pro- 
pera la victòria. 

La contemplació serena dels fets esdevinguts d'ençà 
que foren escrites aquelles paraules, conjunt de pa- 
— norames ideals que ja comencen de tenir una pers- 
pectiva històrica, ens permet comprovar l'exacta visió 
de la realitat peninsular que possei el nostre gran es- 
tadista. Com a síntesi perfecta de tota la seva doc- 
trina i de tot el seu pensament, Prat de la Riba do- 
nava al nacionalisme integral de Catalunya la missió 
ideal de despertar amb el seu impuls i amb el seu 


- 
Ll 


Biblioteca Nacional de Espafia 


exemple les forces sia de tots els pobles es- 
panyols. 

El nostre imperialisme, la nostra concepció impe- 
rial, no és, doncs, ni ha estat mai, com ja remarcava . 
Prat de la Riba, una concepció separatista, sinó tot 
el contrari, urna concepció peninsular, una concepció 
ibèrica. No hi fa res que aquesta concepció sembli, : 
avui com avuí, utòpica. Tota la història del món és 
pastada amb fets que ahir semblaren utopies, amb 
realitats que ahir semblaren somnis. D'altra banda un 
ideal és sempre, una mica, com una mena de-límit 
matemàtic, és a dir, com un punt al qual podem atan- 
sar-nos indefinidament, sense arribar mai a confon- 
dre'ns-hi. És evident que Portugal, avui, no pensa 
en una possibilitat de cap mena de federació ibèrica. 
Es evident que, abans i tot d'iniciar tan sols qual- 
sevol conversa en aquest sentit, cal estructurar la 
nova Espanya en forma natural, cal donar al conjunt 
viu dels pobles espanyols una aptitud d'imperi. No 
oblidéssim, però, tampoc, que esperits selectíssims de 
Portugal han tingut i tenen també aquesta concepció 
peninsular. L'única cosa que cal és possibilitar la con- 
— creció d'aquests ideals en un bastiment polític. 


UNA APTITUD D'IMPERI VOL DIR 
UNA CAPACITAT DE CONVIVÈNCIA 


Es, dones, molt útil que examinem amb alguna de- 
tenció el concepte del nostre imperialisme. Nosaltres 
prenem ací la paraula imperi en el sentit espiritual, 
com a influència o poder dels factors d'ordre moral 
damunt dels individus i dels pobles. Una força im- 

perial és sempre una força creadora. No hi ha, però, 
vera força imperial sense una idea. T la força impe- 
rial d'una idea és la que regeix el món i escriu la 
història. 

Segons la nostra concepció, i aquest punt és fona- 
mental en la nostra doctrina, una aptitud d'imperi 
vol dir, essencialment, una capacitat de convivència. 
En aquesta concepció radiquen les nostres esperan- 
— tes quant a l'esdevenidor immediat de Catalunya. La 
mostra gran dissort històrica fou que, en el moment 
— de constituir-se els grans Estats moderns a base de 
les monarquies absolutes, ens trobàrem, no sols man- 
cats d'una dinastia pròpia, que pogués realitzar les . 
- nostres concepcions polítiques, sinó amb uns corrents 
universals que puenaven amb la nostra idea impe- 
rial d'aleshores, si és que encara en teníem. Avui, 
però, els corrents universals coincideixen venturosa- 
ment amb les nostres concepcions i amb els nostres 

ideals. : 

La societat és un ésser orgànic. La ciència biolò- 
gica demostra que sense organització no és possible 
la vida. Hi ha, doncs, ja, en la misteriosa economia 

de la Creació, el germen viu de la idea imperial d'es- 
- tructura, d'organització, de convivència. En els po- 
bles, en els individus, en tota cosa viva, hi ha en pri- 
mer lloc, una afirmació unitària de la pròpia perso- 
nalitat, igual a ella mateixa, distinta de totes les al- 
tres. Això és, en els pobles, el nacionalisme. Però 
"els pobles que arriben a la plenitud d'una idea, sen- 
ten, com els individus pletòrics de vida, la necessitat 
. Orgànica de l'expansió. Aquesta expansió ens ofereix 
: tres etapes, que, successives en l'ordre lògic, poden 
— ésser simultànies, i ho són sovint, en l'empenta bio- 

lògica. Primera etapa, unir el que és semblant, se- 
gona etapa, destriar el que és distint, tercera etapa. 
utilitzar les diferències com a elements i materials 
d'una construcció més vasta. 

Aquestes tres etapes es resolen en unitat orgànica, 
afirmació de la pròpia personalitat, aptitud de convi- 
vència. 


L'ELEMENT MATERIAL I L'ELEMENT 
ESPIRITUAL DE L'IMPERIALISME 


La nació, societat natural, és una unitat de cultura. 
Una cultura és la concreció immortal d'una llengua. 
Una llengua és l'ànima no moridora d'un poble. His- 
tòricament, una Ciutat és una Idea, una Nació és 
una Cultura. L'imperialisme integral no pot ésser so-/ 
lament una força física ni solament una força mo- 
ral. Ha d'ésser alhora una força material i una força 
espiritual. Durant segles de la història, aquesta for- 
ça material ha estat la força de les armes. Hi ha 
pobles que han dominat per la cultura. Hi ha pobles 
que han dominat per les armes. Quan els pobles han 
dominat solament per les armes, llur dominació ha 
estat efímera. Quan els pobles han dominat solament 
per la cultura, llur dominació ha estat incompleta. 
Avui, però, les noves concepcions universals rebut- 
gen la dominació per la violència. Fins ara la guerra 
era lícita com a instrument de política nacional per 
la seva eficàcia constructiva. La gran catàstrofe de 
IQI4 a 1918 demostrà, desastrosament, que la guerra 
havia perdut ja tota eficàcia com a instrument de po- 
lítica nacional. I, en política, si tots els mecanismes 

innecessaris són pertorbadors, tots els procediments 
ineficaços són illicits. En política, tots els procedi- 
ments que menen a la consecució de l'ideal són lícits, 
perquè els illícits no hi menen. Així, en política, es 
confonen la utilitat i l'ètica en una síntesi pragmàtica. 

És per això que en adonar-se la consciència univer- 
sal que, en el curs de la vida de la nissaga humana, 
la guerra havia perdut la seva eficàcia com a instru- 
ment de política nacional, és a dir, que havia perdut 
la seva capacitat de construcció, s'ha apressat a pro- 
clamar-ne solemnialment la ilicitud, a foragitar la 
guerra del clos del dret. Aquesta és la significació ra- 
dical del Pacte Rellogg. 


EL CONCEPTE DE DOMINACIÓ ÉS SUBS- 
TITUIT PEL CONCEPTE DE CONVIVÈNCIA 


Així, l'imperialisme modern, la idea imperial, ha 
substituit definitivament el concepte de dominació pel 
concepte de convivència. Per a l'expansió dels po- 
bles, per a la legítima difusió de llur cultura i de llur 
riquesa, no cal dominar, cal conviure. Anglaterra 
no pot continuar exercint la seva influència econò- 
mica i cultural damunt els pobles de l'India i l'Egip- 
te amb l'únic instrument de la dominació. Per a con- 
servar aquests territoris, com a camp propici de la 
seva expansió, inicia ja l'estructura d'una convivèn- 
cia. Aquesta és la nova concepció imperialista uni- 
 versal, concepció que coincideix sortosament amb la 
idea imperialista de Catalunya. Els corrents universals 
d'ara no ens són contraris, com ho foren en els dies 
- precursors del Renaixement, ens són totalment fa- 

vorables. Això augmenta la. nostra responsabilitat. 
Si no ens en sabiem aprofitar, no podríem culpar 
ningú de les nostres renovades dissorts. Fórem nos- 
altres els únics que en tindríem la culpa. 
Catalunya l'ha sentit sempre, amb una identifica- 
ció racial, aquest concepte constructiu de l'imperia- 
lisme. El màteix en els dies genesíacs de la seva for- 
mació que en els dies gloriosos de la seva creixença, 


romangué fidel a la concepció constructora i fecun- 
- da de l'imperialisme, concepció inspirada pel seny: 


ancestral. E quan vingué la decadència persistiren 
dins l'esperit del nostre poble aquelles orientacions 
fonamentals, aquelles directrius característiques. 


CULTURA I RIQUESA 


Cal que ens fixem en un detall ben significatiu: 


L'any 1702, en començar el segle XVIII, es reuniren -: 


a Barcelona les darreres Corts normals de Catalunya, 
presidides pel mateix Rei Felip V, que més tard ha- 
— via de destruir-les. 1 en aquelles Corts, al costat de 
les afirmacions espirituals, encara que esmorteides 


per la decadència, els representants de les ciutats i. 


viles. de Catalunya revindicaren els drets dels cata- 


lans per a comerciar amb Amèrica. L'any 1885, a 


— les darreries del segle XIX, reunides les forces vives 
. de Barcelona a la sala de Llotja, com una nena de 
Corts renaixents, Valentí Almirall sintetitzà el sen- 


tit de l'Assemblea en una-proposició contrària alhora 


a la unificació del dret, que amenaçava l'ànima de Ca- 


talunya, i al "modus vivendi" amb la Gran Bretanya,. 
que amenaçava la nostra riquesa. És a dir, a través — 

de dues centúries persisteix la nostra concepció im- 
perial: el seu element espiritual és la nostra cultura, 
el seu element material és, no la força de les armes, 
sinó el fruit del nostre treball, la mostra riquesa. 
Aquesta concreció de l'element material del nostre 
imperialisme responia perfectament a la naturalesa 
mateixa del nostre poble, de vocació mercantil, de 
caràcter feiner, que, en el transcurs dels segles, ha- 
via de seguir, encara que a distància, per les cir- 
circumstàncies polítiques, totes les evolucions i totes 
les fases de la civilització industrial amb el complex 
engranatge del seu desenvolupament. Així Catalunya, 
refeta a poc a poc de la seva decadència històrica, 
— venç la inèrcia de la davallada amb l'impuls de la 
Renaixença, enllaça la seva vida moderna amb la 
seva vida de l'antigor, reprèn el ritme del seu pro- 
pi esperit i de la seva pròpia natura. La renaixen- 
ça mercantil i industrial produeix la renaixença li- 
terària i política. Cultura i riquesa s'integren inse- 


— parablement en la consciència nacional amb l'actua-. 


ció política i l'empenta alliberadora i constructiva. 


CAL QUE DEFENSEM LES NOSTRES 
CÓNCEPCIONS ECONÒMIQUES 


L'Estat Espanyol, com a entitat política moderna, 
no hauria estat possible, no hauria estat viable, si, 
en l'hora crítica de l'evolució d'Europa envers un 
tipus de civilització industrial, Catalunya, amb l'es- 
forç formidable del Foment, i dels precursors del 
Foment, no li hagués donat una capacitat de supe- 
ració i, doncs, de supervivència. Cal que, en aquesta 

tasca no vacilem. Cal que lluitem ardidament con- 
tra una tara nostra que sembla hereditària, que sem- 
bla congènita, però que podem vèncer amb l'imperi 
de la voluntat. 

Em refereixo a la tara de deixaf les coses incom- 
pletes. A Barcelona tenim monuments inacabats, es- 


glésies sense façana o sense campanar, carrers a mig 


obrir. No deixem, també, sense acabar aquest edifici 
polític de l'Estat Espanyol modern, que hem comen- 
çat d'aixecar, nosaltres, amb la nostra bastida eco- 
nòmica. Complirem així un deure de lleialtat envers 
nosaltres mateixos, envers les nostres concepcions i 
els nostres ideals. Complirem també un deure inde- 
fugible de pròpia defensa car, si la fàbrica política, 
que fa més d'un segle començàrem a construir, s'en- 
sorrés ara tot d'una, la mostra bastida econòmica se- 
ria arrossegada en la catàstrofe i cauria esbocinada. 


És clar que la vitalitat interna de Catalunya acabaria 


per triomíar de totes les dificultats i reprendria, un 
dia o altre, el seu camí altra volta ascensional. Però 
és deure de tots evitar provatures temeràries, con- 
tratemps innecessaris, que, si més no, retardarien no- 
vament la creixença normal del nostre poble. Du- 
rant l'accidentat curs de la seva vida, ja ha hagut de 
patir prou vegades aquesta depriment influència atu- 
radora. 


UNA SÍNTESI HISTÒRICA 
Fou aquest defecte persistent de no perfeccionar les 
coses, i deixar-ho tot sense acabar, la causa princi- 
pal de les nostres fallides històriques. El nostre po- 

ble tenia davant seu, al moment d'anar a concretar-se 
en un Estat modern definitiu, tres solucions possi- 
bles: la solució peninsular, la solució occitana, la so- 
lució mediterrània. Qualsevol d'aquestes tres solu- 
cions, cercada amb persistència, hauria pogut ésser 
aconseguida. Totes tres foren clarament intuides pel 
nostre poble, i això henora la seva perspicàcia. Però, 
per una apetència d'ambició desproporcionada amb 
els instruments disponibles, totes tres solucions foren 
intentades inorgànicament, sense un enllaç lògic ni 
una decisió biològica. Foren assajades simultània- 
ment o successivament, però sempre amb timidesa, 
sempre amb aquella vacillació i aquell dubte, que re- 
vela en els pobles una gravíssima crisi de pensament 
imperial. 

— El mateix Rei que vencia a Las Navas de Tolosa 
moria heroicament a Muret. 

Arriba un instant que el nostre poble sembla de- 
finitivament decidit per la solució mediterrània. Ma- 
llorca, Sardenya, Sicília, Tunis, Malta, Atenes, asse- 
nyalen el camí d'Orient. Era, però, ja massa tard. Els 

segles perduts en provatures, que haurien hagut d'és- 

ser complementàries i sols foren contradictòries, no 
havien passat debades. Mancat d'una dinastia prò- 
pia, que hagués estat l'instrument nacional de l'èpo- 
ca, el nostre poble no pogué contrarestar la força 
OO aclaparadora dels dos fets memorables que impossi- 
— bilitaven la solució tardanament escollida: l'entrada 
dels tures a Constantinoble i el descobriment d'Amè- 
rica. La coHaboració catalana a Lepant fou encara 
una reacció gairebé instintiva i desesperada contra 
la inclemència del fat. El nostre poble havia renun- 
ciat a la solució occitana, quan encara era possible. 

Havia renunciat a la solució peninsuls quan era 
'encara viable. Havia optat per la sojúció mediter- 
rània quan fets nous la convertien én inassequible. 
I aleshores vingueren la desorientació, el renuncia- 
ment, la decadència. Mancat d'una idea imperial, el 
nostre poble, malsrat les reaccions heroiques de 1640 
i 1714, per a no assenyalar sinó les dues dates més 
representatives, caigué en la inòpia provinciana. Però, 
al moment mateix de la caiguda, l'instint biològic, 
que no falla mai en els pobles, ens assenyalà el camí 

de la renaixença. 


EL DESIG DE SER AMB AMÈRICA 


La nova realitat peninsular era Amèrica, i d'aque- 
lla realitat, que Portugal i Castella atenien, Catalu- — 
nya n'havia estat absent més de dos segles. I n'havia 
estat absent, en part, per la injustícia d'altri, en part 
per la desídia pròpia. Per això, les Corts de 1702, en 
vindicar per als catalans el dret de comerciar amb 
Amèrica, iniciaven una nova etapa en la vida del 
nostre poble. Per a la nostra cultura havia passat ja 
"el moment propici d'actuar políticament a Amèrica. 
Aleshores, en començar el segle XVIII, ja no en te- 
níem, pràcticament, de cultura pròpia. Però per a la 
- nostra riquesa encara érem a temps. I el comerç amb 
l'Amèrica, el desig de comerç amb l'Amèrica, fou la 
força motriu. de la nostra renaixença industrial. 

Del que hauria pogut ésser una colonització cata- 
lana a Amèrica n'és un bell exemple l'expedició que 


realitzaren a les costes de Califòrnia el cavaller mi- 


litar don Gaspar de Portolà, fundador de San Fran- 

— Cisco, i el religiós franciscà Fra Juníper Serra, crea- 

dor de les missions d'aquella contrada. Però alesho- . 
res ja la dominació espanyola a Amèrica marxava a 

la posta, i pocs anys després Bolivar conqueria la 

seva glòria d'alliberador. Encara no s'havien acabat 

les consegiències naturals de les lluites per la inde- 

pendència , encara els governs no havien establert les 

noves relacions polítiques i diplomàtiques entre la 

— vella metròpoli i les tot just emancipades colònies, 

quan ja els marins catalans reprenien per llur comp- 

te l'intercanvi comercial i assenyalaven la ruta de 

l'Oceà Atlàntic a la nostra indústria renaixent. I així 
— Catalunya, que ha donat, amb la seva'indústria, a 

l'Estat Espanyol modern, les possibilitats de super- 

vivència, ha creat, també, amb el seu comerç, les 

bases per a una política hispano-americana de reali- 

tats i de mútua conveniència. També, en aquest as- 

pecte dels nostres problemes, la nostra riquesa rea- 

— litza una funció enaltidora de la nostra cultura, és 
. a dir, de la nostra espiritualitat. 

o D'una banda, hi ha els estols dels nostres compa- 
triotes establerts a l'altra riba de la mar Atlàntica, 
els quals formen les meritíssimes colònies dels cata- 


o lans d'Amèrica, que, en llurs centres, llurs orfeons i 
- llurs periòdics conreen la nostra parla i mantenen 


sempre encesa la llàntia votiva del nostre esperit pai- 
ral. D'altra banda, hi ha els pobles americans, pobles 
joves, que senten totes les inquietuds de la vida mo- 
derna i que, en conèixer els nostres problemes en la 
realitat objectiva, hi simpatizen i s'hi senten atrets. 
Aquests esperits cultes, que han conviscut amb. nos- 
altres, i que s'hi han identificat, poden exercir, en la 
nostra actuació futura, una doble influència benefac- 

tora. Poden ajudar-nos amb molta eficàcia én la in- 
ternacionalització pacífica i cultural del nostre proble- 
ma bàsic. Poden contribuir, amb llur amístosa i ger- 
manívola pressió espiritual, a la coneòrdia política 
entre Catalunya i les altres terres d'Espanya, que te- 
nen, també, llurs colònies a l'Amèrica. Així els pobles 
americans de nissaga espanyola podrien realitzar, 
moralment, damunt de l'Estat Espanyol, una acció 
encaminada a facilitar la solució harmònica del plet 
català en el conjunt viu dels pobles espanyols, en 
forma semblant a la que els Estats Units d'Amèrica 
han realitzat damunt del poble de la Gran Bretanya 
per aconseguir la solució del problema irlandès din- 
tre de la comunitat lliure de nacions que constituei- 
xen l'Imperi Britànc. 

— No és sinó obeint les veus més pregones de la 
nostra nissaga, les veus que ixen del fons més remot 
de la nostra història per assenyalar-nos els camins 
irrenunciables de l'esdevenidor, que el més dinàmic 
dels nostres polítics dels temps moderns, Francesc 
Cambó, ha iniciat a les terres d'Amèrica la primera 
de les nostres expansions imperials de gran volada 
en l'ordre econòmic. 


LA RUTA PAIRAL 


Donades aquestes premisses ètniques i històriques, 
iquina ha d'ésser la nostra conducta en l'esdeveni- 
dor2 Les nostres generacions i les generacions dels 
nostres pares compliren la primera afirmació impe- 
rial: restaurar la llengua, mantenir el dret, conser- 
var la riquesa. Ara estem, potser sense que ens n'ado- 

nem prou, en la segona funció imperial: estructurat 
una convivència. ComP Cada poble viu damunt la 
terra per a realitzar la seva concepció peculiar. La 
concepció catalana típica és el seny. I precisament 
perquè el seny no ha tingut encara a la nostra terra 
una concreció política, és perquè el nostre problema, 
com a poble, no ha trobat fins avui una solució ade- 
quada. Nosaltres, la nostra generació, no solament 
hem de voler deixar a les generacions que ens suc- 
ceeixin, una Catalunya més forta, és a dir, política- 
ment més lliure, econòmicament més rica, socialment 
més justa, espiritualment més culta, sinó que hem 
de maldar per refer la nostra història en tot allò 
que sigui possible i útil. Hem de procurar seguir la 
nostra ruta pairal, continuar la nostra interrompuda 
tradició, construir amb la nostra tasca en el temps 
present el pont ideal que enllaci el passat amb l'es- 
devenidor. Hem de triar entre les tres solucions que 
ens ofereixen la història i la naturalesa, i hem de 
triar en forma que, donant a la solució triada tota 
l'eficàcia del mostre esforç conscient, no comprome- 
metem cap de les altres dues per a les eventualitats 
inescrutables dels temps a venir. La realitat ens asse- 
nyala com a solució immediata la solució peninsu- 
lar. Ens hi hem de lliurar amb tot el nostre entu- 
siasme reflexiu, amb tot el nostre impuls creador, 
amb tota la nostra empenta persistent. I hem d'ac- 
— tuar de manera que servem intactes totes les altres 
— possibilitats, sense malmetre'n ni comprometre'n cap. 

ELS CAMINS DE L'ESDEVENÍDOR 

2 Se 
La solució mediterrània, que fou, històricament, la 
que amb més imminència de plenitud assolí Catalu- 
nya, sembla avui la més allunyada, per moltes raons. 
Cal, però, no oblidar que si, amb el descobriment 
d'Amèrica, el centre de comerç universal passà de la 
mar Mediterrània a l'oceà Atlàntc, ara sembla des- 
plaçar-se una altra vegada, aquest cop envers l'oceà 
Pacífic. I de les dues portelles que el geni de la nis- 
saga humana ha obert a les vies marítimes cap a 
l'oceà Pacífic, Suez i Panamà, encara una comunica 
la Mediterrània amb l'Orient asiàtic. A més a més, 
aquesta mar nostra adquireix una nova importància : 


internacional, amb la reafirmació d'Itàlia com a gran. . 


potència. A la recent Conferència Naval de Londres 
'han pogut ésser resolts els problemes dels oceans At- 
làntic i Pacífic, però no ha pogut ésser resolt el pro- 
blema de la mar Mediterrània. Mentre, doncs, els di- 
rigibles i els avions escriuen, sota els cels de totes 
les latituds, l'interrozant més suggestiu quant a. les 
rutes de l'esdevenidor, no apartem el nostre esguard 
amorosivol de la mar que serà sempre la mar nostra, 
car fou el bressol de la nostra civilitat. : 

La solució. occitana la tenim ben possible i ben 
concreta en la realitat espiritual. La nostra constàn- 
cia i el nostre exemple són un estímul i una com-. 
panyonia per a aquelles terres germanes de les llen- 
gúes d'Oc. És prou notòria la influència que ja exer- 
ceix la nostra cultura en llurs iniciatives d'unificació: 
ortogràfica i d'afirmació ideal. El Pireneu, entre nos- 

altres, no és una frontera. És el cor viu de la pàtria 
- històrica. Tots sentim Que es complirà la profecia 
del poeta "i vindrà un dia que serem tots uns". 

La solució peninsular se'ns ofereix amb perspec- 
tives insospitades, inajornables. Dos fets recents 
obren davant nostre panorames d'horitzons ilimitats : 
la visita dels intellectuals castellans i la visita dels 
periodistes americans. 


PENÍNSULA ENDINS 


Hi ha, però, dos altres fets reveladors que ens 
— empenyen decisivament Península endins. Un d'a- 

. quests fets és el desvetllar de tots els pobles espa- 

nyols. Recordo que l'any 1917, quan Catalunya visi- 

tà Galícia, un dels poetes gallecs ens saludà amb una 
- frase imperial. Cantà Catalunya com a "Mater fbe- 
riarum", mare dels pobles d'Ibèria. Al desvetllament 
de Galícia, d'Andalusia, de Bascònia, cal afegir ara 
el desvetllament de Castella, prou visible. En aquest 
— conjunt viu dels pobles espanyols, Catalunya té una 
O missió històrica que no pot, ni vol defugir. L'altre 
— fet revelador, és la creixença imperial de Barcelona. 
— l'atracció directa, física, de la nostra gran capital 

s'exerceix avui damunt totes les terres catalanes, da- 
— munt-totes les terres que convisqueren històricament 
amb nosaltres en la comunitat d'un mateix reialme, 
: damunt totes les terres que, vora la mar, resseguint 
do la costa peninsular, arriben fins a les envistes de la 

o Moreria. És molt conegut el fet de la nombrosíssi- 
— ma colònia murciana que viu a Barcelona. No és tan 
. conegut, però no és menys significatiu, el fet que el 

nombre de naturals d'Almeria que viu a/ Barcelona 
sigui molt més nombrós que el que viú a Madrid. 
Així, és ben curiós de constatar que les mateixes ru- 
tes seguides pels nostres comtes i reis en llurs expe- 
dicions militars, són avui recorregudes, en sentit in- 
vers, pels treballadors d'aquelles terres que vénen a 
retre a Barcelona el tribut de llurs braços. No sembla 
sinó que aquells comtes i aquells reis asseyalaren 
ja, segles enrera, el camí obert a l'expansió imperial 
de Barcelona. : 


LA FUNCIÓ IMPERIAL DE BARCELONA 


I tots aquests elements de treball i de creixença, 
que acuden a Barcelona, atrets per la seva capacitat 
d'imperi, hi són acollits amb gest maternal, hi són 
assimilats i refosos en la fornal indigena, moltes ve- 
gades d'ençà mateix de la primera generació. El cant 
rítmic de les seves fàbriques, la blavor del seu cel i — 
de la seva mar, la llum enlluernadora dels seus car- — 
rers, atreu a Barcelona la gent feinera de totes les 


terres d'Espanya, que Barcelona transforma impe- Es 
rialment en l'alambí misteriós de la seva etnicitat 


incoercible, en el laboratori incansable de la seva ca- 
talanitat magnífica. Una capital com Barcelona, la 
creixença triomfadora de la qual no poden deturar 
ni l'hostilitat de governs incomprensius, ni la pèr- 
dua de la capitalitat política, ni les invasions, ni les 
guerres, ni els setges, ni les epidèmies, ni les bullan- 
gues, ni el terrorisme, ni les mans barroeres de la 
ignorància, és indubtablement cridada a les més altes 
destinacions històriques. 


Biblioteca Nacional de Espafia 


La impulsió inicial que ha informat la grandària 
de Barcelona és el catalanisme, és a dir, el sentiment 
de pàtria catalana. I la seva raó de capitalitat l'em- 
peny, irresistiblement, a realitzar les concepcions po- 
lítiques del catalanisme, concepcions que facin pos- 
sible i fecund el normal desenvolupament del sentit 
nacional del seny. Per a tenir i desplegar una idea 
imperial, no constitueix un obstacle l'ésser un poble 
— geogràficament o territorialment petit. Tots els grans 
— pobles imperials del món, de Roma a Anglaterra, 
— han estat petits en llurs orígens. Però, sense deixar 
d'ésser territorialment petits, els pobles poden tenir 
també llurs conceptes imperials. Holanda i Portu- 
gal han colaborat activament a l'expansió marítima 
i colonial d'Europa. Holanda i Suissa, per la força 
de llur pensament, són avui la Seu de les més altes 
. institucions de caràcter internacional. Noruega ha 
— donat al món el geni universal d'Ibsen i la inquietud 
— fecunda dels "tramps". 


——ESPERIT DEMOCRÀTIC 
I APETÈNCIA FEDERATIVA 


— Prat de la Riba notava que Catalunya ha conce- 
but sempre el dret com a fruit de la consciència del 
poble, com un producte de l'esperit nacional. El nos- 
tre poble agermana avui en una síntesi suprema els 
dos principis rectors i motors de tota la seva actua- 
ció coHectiva: la llibertat individual, que té la seva 
expressió concreta en el culte a la llar, el "home" 
— dels pobles anglosaxons, i la llibertat política, amb 
el seu respecte orgànic a les jerarquies socials. Aquest 

doble corrent, que flueix i brolla amb naturalitat del 
catalanisme, dóna a la seva orientació imperial les 
dues condicions que la fan políticament viable : l'espe- 
rit democràtic i l' apetè ncia federativa. 
Coincideix avui aquesta fase imperial del nostre 
fet viu amb un estat de consciència universal favo- 
rable a l'organització de la convivència. Coincidei- 


xen, arreu del món, la màxima intensitat en l'afir- 
mació nacionalista i la màxima extensió de les es- 


tructures estatals. Aquestes dues forces no són ja 


contradictòries, sinó complementàries. Irlanda n'és. 


un exemple que podríem anomenar gràfic. Com tots 
- els altres pobles d'aquesta comunitat lliure de nacions 
que integren l'Imperi Britànic, ha resolt el problema 


de la independència sense la separació. Avui gaudeix. 


d'una vida interior i exterior lliure. Pertany a la Lli- 
ga de les Nacions. Nomena representants diplomà- 
tics on vol. I el fet de pertànyer a l'Imperi Brità- 
nic no constitueix per a Irlanda cap mena d'afebli- 


ment de la seva pèrsonalitat nacional, sinó tot el 


contrari. Per aquest fet, com a exemple, Irlanda ha 


pres. part, oficialment i directament en les delibera- 


cions i els debats de la Conferència Naval de Lon- 
dres, amb la seva pròpia i peculiar representació, 


mentre hi eren absents paisos de tanta importància 


en la història marítima del món com Espanya, Ho--— 


landa, Portugal i Noruega. 

- NOVES FÓRMULES DE CONVIVÈNCIA 


Europa travessd avui uns moments crítics, de va- 
cillació, de desorientació. Trencada per la guerra la 
unitat moral europea, el nostre vell continent cerca 
ara noves fórmules de convivència que li permetin 
reprendre la seva funció normal en l'economia del 
món. Veu aixecar-se davant seu els Estats Units 
d'Amèrica, amb 120 milions d'habitants: l'Imperi 
— Britànic amb 400, la Rússia soviètica amb 150, la 
Xina enigmàtica amb 450... I es troba dividida i con- 
fusa. Instintivament recerca un camí per a sortir 
d'aquesta situació. Locarno ha estat una treva. Però 
cal convertir aquesta treva en una colaboració activa. 
El projecte d'Unió Federal europea és una explora- 
ció liminar en aquest sentit. 

La Conferència Naval de Londres ha demostrat 
. que, mentre els Estats Units, l'Imperi Britànic, Amè- 
rica i Asia, s'han entès, França i i Itàlia no s'han po- 
gut entendre. Stresemann i Briand aconsegiren ini- 
ciar l'atansament entre Alemanya i França. Ningú 
mo ha pogut aconseguir encara un atansament cor- 
— dial entre França i Itàlia. Per a la resolució adequada 
d'aquesta fase crítica del problema europeu, caldria 
la intervenció eficaç d'una tercera potència. Aguda- 
ment observà temps enrera el nostre Francesc Cam- 
- bó que les diferències entre Itàlia i França podrien 
— ésser fàcilment resoltes dintre de la comunitat d'un 
bloc llatí. Però, per tal que Espanya pogués partici- 
— par eficaçment en una entesa llatina, caldria que 
— abans resolgués el seu propi problema constituent, 

peninsular. I qualsevol temptativa seriosa per a re- 
soldre aquest problema requereix, com a condició 
prèvia, el reconeixement del fet català, la solució 
del nostre plet. 


L'IDEAL IBÈRIC 


La funció imperial de Catalunya en la politica 
espanyola ha d'ésser l'ideal ibèric. Aquest, però, no 
ve determinat, únicament, per les exigències de la 
realitat europea, és, alhora, consequència de la pro- 
jecció peninsular a les terres d'Amèrica. Mentre 
l'Amèrica anglosaxona ha sabut estructurar-se en 

— organismes poderosos, l'Amèrica espanyola es dis- 
persa en esforços no sempre coincidents. Una ten- 
dència natural decanta els pobles de l'Amèrica del — 
Sud a cercar contactes enfortidors. L'entesa entre 
la República Argentina, el Brasil i Xile n'és un in- 
dici. I és clar que una organització estatal, que donés. 
a tota la Península una aptitud de convivència, influi- 
ria en el mateix sentit damunt dels pobles americans 
d'origen ibèric. 


LLIBERTAT I SOLIDARITAT 


REG EEES SÍ. 
ss a 3 


Aquests són els grans problemes que agiten avui 
els pobles i preocupen els estadistes. Amb la guerra 
mundial han triomfat definitivament dos grans prin- 
cipis: la llibertat del pobles, els drets internacionals 
de l'home, el dret dels pobles a disposar d'ells ma- 

teixos, i la interdependència de l'economia univer- 
sal, la solidaritat econòmica de tots els paisos. 

oo Nosaltres vivim encara, i cada dia viurem amb 
més intensitat, una civilització industrial, que supo- 
— Sa, necessàriament, la democràcia, el nacionalisme, 
la idea imperial de convivència. Un fet transcenden- 
tal d'aquesta civilització és que, en els nostres dies, 
passa de l'etapa gairebé exclusiva del carbó a l'eta- 
pa en què apareixen el petroli i l'electricitat, com a 
instruments nous de progrés industrial. En cessar 
aquest monopoli del carbó en el mecanisme de la 
— prosperitat, la indústria es democratitza encara. El 
- petroli i, sobretot, l'electricitat, transformen les con- 
dicions econòmiques del món. democratitzen l'eco- 
— nomia universal. Cap poble ja no exercirà una he- 
— gemonia financiera. Cap poble ja no exercirà una 
hegemonia marítima. Aquestes hegemonies seran 
— exercides en l'esdevenidor per grans estructures su- 
perestatals o interestatals. Hi participaran tots els 
pobles que tinguin aptitud de convivència. 

Davant de tos aquests espectacles biològics, da- 
vant de tots aquests fenòmens econòmics, cal que 
Catalunya tingui prou força de voluntat per a con- 
vertir el que és una llei històrica coincident amb el 
eny del seu propi esperit, en una apetència cons- 
cient d'imperi. 

Es evident que la missió de les actuals genera- 
— cions europees consisteix a cercar i trobar la fórmu- 
la que pugui conciliar en una síntesi fecunda aques- 
tes dues idees: la idea nacional, és a dir, el principi 
espiritual de l'autonomia de les cultures: i la idea 
imperial, és a dir, el principi polític de l'estructu- 
ració internacional, de la solidaritat econòmica. 

Aquestes dues idees concorden perfectament amb 
les dues directrius potencials del nostre imperialis- 
me. Europa és, encara, la cultura, la nostra cultura 
mediterrània, hereva de Grècia i de Roma. Amèrica 
és ja la riquesa, l'element material en la nostra con- 
cepció dinàmica. Es per això que Catalunya ha de 
cercar, amb la integració espiritual occitana, el con- 
tacte i el mode de collaboració amb el sentit romà i 
hellènic de la cultura europea. I ha de cercar, tam- 
bé, amb l'estructura peninsular, ibèrica, i la seva nor- 
mal projecció. a l'altra banda de l'Atlàntic, el con- 
' tacte i el mode de collaboració amb el sentit univer- 
sal de la eeqesa americana. 


UNA HARMONIA EN UN CONJUNT : 


La idea de convivència substitueix, en des nostres 
concepcions imperials, la ideà de domini. Però aques- 
ta convivència tampoc no ha de tenir un regust de —— 
subordinació, sinó un sentit de coordinació, 

. — Es per això que, a nosaltres, no ens acaba d'agra- 
dar là fórmula de la varietat dintre de la unitat, tan - 
usada sovint. per a expressar el mecanisme de la 
convivència. És una frase propícia a l'equívoc. Cal 
no confondre la unió amb la unitat ni la diversitat 
amb la varietat. Més encara que de la varietat din- 
tre de la unitat, ens plau parlar de l'harmonia en el 
conjunt. Una harmonia en el conjunt és, també, el 
mecanisme meravellós de l'univers, ón cada element 
ocupa el lloc que li pertoca, el seu lloc propi, sense 
pertorbar els moviments dels altres, influint-hi, Pa 
en. el sentit de la coordinació total. 

És clar que una empresa imperial no és una tasea 
fàcil. Requereix un: treball constant, un esforç in- 
l telligent i continu, de cada dia, de cada hora. Si el 
És preu de la llibertat és la vigilància perpètua, el preu 
de l'imperi és l'aplicació incessant. Cal no sentir im- 
- paciències, cal no sentir descoratjaments. Si hem 
d'utilitzar. els més greus obstacles de la multiplicitat 
i della diversitat com a elements nous i vius d'una 
harmonia superior, per a bastir la síntesi de la nostra 
. Concepció imperial, caldrà enlairar-nos a la reció se- 
—rena on totes. aquelles realitats distintes coincidei- 
xen en un punt de convergència. Dues dissonàncies 
fan una harmonia. Dues palmeres que s'acosten for- 
men un arc gòtic. El so i el moviment ens assenyalen, 
dones, la tendència espontània de l'esperit i de la 
O natura a resoldre en harmonia les dissonàncies, a 
— construir elements nous amb la coincidència d'ele- 
— ments distints. Quant més profundes siguin, o més 
allunyades semblin, les diferències inicials, caldrà en- 
. lairar-se més amunt per a cercar els punts de conver- 
gència. Ien aquesta ascensió ideal l'esperit es puri- 
fica i es neteja. 
La concepció imperial d'Enric Prat de la Riba 
- s'identifica íntimament amb la inspiració poemàtica 
de Joan Maragall, quan canta: 


Terra entre mars, Ibèria, mare amada, 
a, tots els teus fills et fem la gran cançó, 
4 en cada platja fa son cant l'onada, 

mes terra endins hom sent un sol ressò. 

SÍNTESI DE LA NOSTRA CONCEPCIÓ 
IMPERIAL 


Així l'ideal ibèric, segons la concepció de Prat de 
la Riba, ha d'ésser com una contribució de les ter- 
res hispàniques al progrés universal. No ha d'ésser 
solament una concepció geogràfica que superi les di- 
ferències entre els pobles espanyols. Cal omplir 
aquesta concepció geogràfica amb un contingut he- 
gemònic, en donar-hi un sentit peninsular. Però àd- 
huc aquest sentit peninsular fóra una fórmula bui- 
da sense una inspiració política. Aquesta inspiració 
política ha d'ésser, quant a Catalunya, l'imperi del 
seny pairal en la coordinació efectiva i profitosa de 
les cultures i de les economies hispàniques, peninsu- 
lars i transatlàntiques. 

Vivim uns moments decisius, no sols en la histò- 
ria de Catalunya, no sols en la història d'Espanya, 
no sols en la història d'Europa, en la història del 
món. Per primera vegada, després de la nostra deca- 
dència, coincideix la integritat del nostre pensament 
imperial: cultura i riquesa, amb els grans corrents 
universals. No ens podem desentendre del que passa — 
al nostre entorn. Hem de contribuir, amb la integri- 
tat del nostre pensament i amb la integritat del nos- 
tre treball, a enriquir el patrimoni comú de la nissaga 
humana. Es 

I així la nostra cultura, informada i amarada del 
seny pairal, recolzada en un poder polític, i econò- 
mic, que sigui un instrument de difusió prou fle- 
xible i vigorós alhora, podrà contribuir un dia, no — 

nyà, primera Qegadis mb 4 una empremta defi- 
ja l'enfortiment i a la grandesa de la 
di la història del pensament català 
esho es una pàgina egiate i i ineludible en : 

— L'edició del present fascicle, autoritzada i revisada pel seu auto 
forma part de les Publicacions de la JOVENTUT de la 
o Lliga Regionalista, de Barcelona, i ha estat cos- — 
- — — tejada per la mateixa. N'ha estat aca- 
bada: la impressió, a cura dels 
tallers Sarrià, A. G., el: 
dia 30 d'agost 
de 1930. 

